ഹര്ത്താലില് രണ്ടിടത്ത് അക്രമം പൊലീസ് കേസെടുത്തു തിരുവനന്തപുരം: ഹര്ത്താലില് രണ്ടിടത്ത് അക്രമം നടന്നതായി റിപ്പോര്ട്ട്. തിരുവനന്തപുരത്തും കോഴിക്കോടുമാണ് അക്രമം നടന്നത്. തിരുവനന്തപുരം അയണിമൂട്ടില് പമ്ബ് ജീവനക്കാരെ ആക്രമിച്ചെന്നാണ് പരാതി. ഇന്ത്യന് ഓയില് പമ്ബിലാണ് സംഭവം. പമ്ബ് അടച്ചിടണമെന്ന് ആവശ്യപ്പെട്ട് വനിത ജീവനക്കാരെയടക്കം ആക്രമിക്കുകയായിരുന്നു എന്ന് പമ്ബ് മാനേജര് ഹരിപ്രകാശ് പറഞ്ഞു. നരുവാമൂട് പൊലീസില് ഹരിപ്രകാശ് പരാതി നല്കിയിട്ടുണ്ട്. കോഴിക്കോട് നടക്കാവ് ഏഷ്യാനെറ്റ് ബ്രോഡ് ബാന്ഡ് ഓഫീസിലാണ് ഹര്ത്താല് അനുകൂലികളുടെ അതിക്രമം നടന്നത്. ഓഫീസ് അടപ്പിക്കാനെത്തിയവര് ജീവനക്കാരെ തടയുകയായിരുന്നു. തുടര്ന്ന് ജീവനക്കാരില് ഒരാളെ മര്ദിച്ചു. കോഴിക്കോട് നടക്കാവ് പൊലീസിനെ വിവരം അറിയിക്കുകയായിരുന്നു. പിന്നാലെ പൊലീസ് കേസ് രജിസ്റ്റര് ചെയ്തിട്ടുണ്ട്. The post ഹര്ത്താലില് രണ്ടിടത്ത് അക്രമം പൊലീസ് കേസെടുത്തു first appeared on MalayalamExpressOnline.